
Broj:55-30-12-28892
Datum: 05.08.2026.godine

Na osnovu člana 20.a Zakona o radu F BiH („Službene novine F BiH“ broj 26/16, 89/18, 44/22; 39/24), člana 4. Uredbe Vlade F BiH o postupku prijema u radni odnos u javnom sektoru F BiH („Službene novine F BiH 13/19, 9/21,53/21)  člana  9., 11. i 24. Pravilnika o radu Kliničkog centra Univerziteta u Sarajevu broj: 65-04-2-45374-1/25, Saglasnosti Federalnog ministarstva zdravstva BiH br. 01-33-7536/25 od 29.12.2025.godine i 01-33-4931/25 od 17.09.2025.godine, Zaključka Vlade KS br. 02-04-58439-52/25 od 29.12.2025.godine i Odluke o davanju saglasnosti Vlade Kantona Sarajevo br. 02-04-845-10/26 od 15.01.2026.godine i 02-04-52735-12/25 od 07.11.2025.godine, raspisuje se

                                                                                                 JAVNI OGLAS
za prijem radnika za potrebe KCUS-a
na neodređeno vrijeme

	
	RADNO MJESTO
	ORGANIZACIONA JEDINICA
	BROJ IZVRŠILACA

	1. 
	KV Vodoinstalater
	SND – Tehnički sektor, Građevinska služba
	1

	1. 
	KV Mehaničar za rashladnu tehniku
	SND – Tehnički sektor, Mašinska služba
	1

	1. 
	KV Građevinski bravar
	SND – Tehnički sektor, Građevinska služba
	1

	1. 
	Tehničar na održavanju medicinskih uređaja sa jonizirajućim zračenjem
	SND – Tehnički sektor, Služba za održavanje medicinskih uređaja
	1

	1. 
	KV Rukovalac termoenergetskim postrojenjima
	SND – Tehnički sektor, Mašinska služba
	1

	1. 
	Samostalni stručni saradnik za radno-pravne odnose 
	SND – Sektor za pravne poslove, obračun plata i socijalni rad, Služba za ljudske resurse
	1



Prijem u radni odnos se vrši na neodređeno vrijeme, uz obavezan probni rad u trajanju od 3 (tri) mjeseca za pozicije 1.,2.,3.,4.,5., dok je za poziciju 6. predviđen probni rad u trajanju od 6 (šest) mjeseci.

Opis poslova radnog mjesta za koje se oglas raspisuje pod rednim brojem 1.
KV Vodoinstalater 
Djelokrug rada: obavlja poslove održavanja vodovodne i kanalizacione mreže, te ugradnje i popravke sanitarne opreme, izrade adaptacije  i sanacije manjeg obima, obavlja poslove pripreme, montiranja i održavanja cijevi i drugih uređaja za snabdjevanje vodom i oticanje otpadnih voda, obavlja i druge poslove iz djelokruga rada Službe, a po nalogu šefa Službe
Odgovornost: šefu Službe, stručna, materijalna 

Opis poslova radnog mjesta za koje se oglas raspisuje pod rednim brojem 2.
KV Mehaničar za rashladnu tehniku
Djelokrug rada: vrši jednostavne popravke frigomehaničarskog dijela rashladne opreme; obavlja poslove popravke, montiranja, servisiranja, ispitivanja, održavanja i regulacije rashladnih postrojenja, uređaja i instalacija; učestvuje u izradi planova održavanja; učestvuje u definisanju rezervnih dijelova i opreme za nabavku; primjenjuje zaštitna sredstva i opremu u skladu sa propisima; obavlja i druge poslove iz djelokruga rada Službe, a po nalogu šefa Službe
Odgovornost: šefu Službe; stručna; materijalna

Opis poslova radnog mjesta za koje se oglas raspisuje pod rednim brojem 3.
KV Građevinski bravar
Djelokrug rada: obavlja poslove ručnog ili mašinskog rezanja, ravnaju, turpijaju, ručno ili mašinski savijaju, bruse, kuju, buše, ručno ili mašinski narezuju navoje, vare postupkom elektrozavarivanja, montiraju sklopove, oštre različite alate, boje temeljnom bojom; obavlja poslove u pripremi, izradi, oblikovanju, montiranju i održavanju metalnih predmeta i građevinske bravarije, vrši kontrolu u procesu rada; obavlja poslove sanacije i adaptacije građevinske bravarije; učestvuje u adaptacijama enterijera i  otklanja kvarove; održava kompletnu građevinsku bravariju i namještaj; vodi evidenciju o radu i utrošku građevinskog materijala; obavlja i druge poslove iz djelokruga rada Službe, a po nalogu šefa Službe
Odgovornost: šefu Službe; stručna; materijalna

Opis poslova radnog mjesta za koje se oglas raspisuje pod rednim brojem 4.
Tehničar na održavanju medicinskih uređaja sa jonizirajućim zračenjem
Djelokrug rada: vrši prijem novih medicinskih uređaja sa jonizirajućim zračenjem i pregled dostavljne tehničke dokumentacije; kontroliše ispravnost postojećih uređaja sa jonizirajućim zračenjem i vrši pregled i dopunu postojeće tehničke dokumentacije; u saradnji sa visokokvalifikovanim elektromehaničarem koninuirano vrši vođenje evidencije servisiranja i kartica medicinskih uređaja sa jonizirajućim zračenjem; učestvuje u planiranju i obavlja sa izvršiocima specijalistima preventivno, tekuće i investiciono održavanje; vodi evidenciju o završenom preventivnom, tekućem i investicionom održavanju; prati rokove sljedećih preventivnih održavanja te upozorava nadređene; pridržava se tehničkih propisa u skladu sa propisima i pravilima struke; učestvuje u izradi planova održavanja; vrši opravke, montažu, ispitivanja, medicinskih uređaja sa jonizirajućim zračenjem; učestvuje u definisanju rezervnih dijelova i opreme za nabavku; prati vanjske servisere pri izvođenju radova i ovjerava radne naloge; primjenjuje zaštitna sredstva i opremu u skladu sa propisima; obavlja i druge poslove iz djelokruga rada Službe, a po nalogu šefa Službe
Odgovornost: šefu Službe; stručna; materijalna

Opis poslova radnog mjesta za koje se oglas raspisuje pod rednim brojem 5.
KV Rukovalac termoenergetskim postrojenjima 
Djelokrug rada: obavlja poslove opsluživanja, održavanja i rukovanja toplovodnim kotlovskim postrojenjem i opremom u kotlovnici; vrši popravke, montažu, ispitivanja, regulaciju i održavanje instalacija i opreme u toplotnoj podstanici, na rashladnom postrojenju i u objektima; vrši zagrijavanje objekata i proizvodi sanitarnu vodu za potrošače; vrši remont kotlovskog postrojenja i druge opreme; obavlja poslove autogenog i elektro zavarivanja i lemljenja; rukuje i održava instalaciju hladne vode; održva opremu za klimatiziranje; učestvuje u održavanju nemedicinske opreme; vodi eksploatacionu, tehničku i radnu evidenciju; pruža ispomoć radionici centralnog grijanja; pruža ispomoć u rukovanju rashladnim postrojenjem; primjenjuje zaštitna i druga sredstva i opremu u skladu sa propisima i pravilima struke; obavlja i druge poslove iz djelokruga rada Službe, a po nalogu šefa Službe 
Odgovornost: šefu Službe; stručna; materijalna 

Opis poslova radnog mjesta za koje se oglas raspisuje pod rednim brojem 6.
Samostalni stručni saradnik za radno-pravne poslove 
Djelokrug rada: vrši izradu odgovarajućih ugovora, odluka, rješenja, potvrda, obavještenja, informacija, i sl., vodi redovnu evidenciju i promjene kadrovskih podataka radnika, kao i unos istih u SAP sistem, daje pravna mišljenja iz djelokruga rada Službe, odnosno radnih odnosa i  kadrovske problematike, prati pozitivne propise vezane za djelokrug rada KCUS-a , zastupa KCUS u sudskim postupcima vezano za radne-pravne odnose, vodi evidenciju o sudskim predmetima iz radnog odnosa, analizira, predlaže i učestvuje u izradi normativnih akata za potrebe Službe, koordinira rad sa saradnicima za obradu podataka i izvještaja, te daje podatke za izradu izvještaje o stanju- određene strukture radnika i sl., vrši prijavu i odjavu radnika po važećim propisima, vodi postupke, daje mišljenja i donosi nacrt rješenja koje se odnose na prava iz radnih odnosa radnika, pruža potrebne informacije i uputstva radnicima u vezi radno-pravnog statusa, obavlja i druge poslove iz djelokruga rada Službe, a po nalogu šefa Službe 
Odgovornost: šefu Službe, stručna i materijalna

Pored zakonom propisanih uslova za zasnivanje radnog odnosa kandidat treba da ispunjava i slijedeće uslove:    

Uslovi za radno mjesto pod brojem 1.:
-Tehnička škola – zvanje vodoinstalater
-6 mjeseci radnog iskustva u struci

Uslovi za radno mjesto pod brojem 2.: 
-KV (III stepen) Mašinska / Elektro stručna škola
-6 mjeseci radnog iskustva u struci

Uslovi za radno mjesto pod brojem 3.:
-KV (III stepen) Građevinska stručna škola, bravar metalnih konstrukcija
-6 mjeseci radnog iskustva u struci

Uslovi za radno mjesto pod brojem 4.: 
-SSS (IV stepen) Elektrotehnička ili Mašinska tehnička škola
-6 mjeseci radnog iskustva u struci

Uslovi za radno mjesto pod brojem 5.: 
-KV (III stepen) Mašinska stručna škola
-6 mjeseci radnog iskustva u struci
-Uvjerenje o položenom stručnom ispitu zanimanja mašinski energetičar –termoenergetičar, kategorije složenosti rukovalac kotlovskog postrojenja za samostalno obavljanje poslova rukovanja i opsluživanja toplovodnih, vrelovodnih i parnih niskotlačnih i srednjetlačnih kotlovskih postrojenja na sve vrste pogonskih goriva izdato od strane subjekta koji je dobio saglasnost od države  Bosne i Hercegovine / Federacije Bosne i Hercegovine / Federalnog ministarstva energetike, industrije i rudarstva – Termoenergetske inspekcije za održavanje edukacije za navedeno zanimanje i provođenje stručnog ispita.

Uslovi za radno mjesto pod brojem 6.: 
-VSS, Pravni fakultet, VII stepen stručne spreme ili visoko obrazovanje sa 240 ECTS bodova – I ciklus Bolonjskog sistema studiranja
-2 godine radnog iskustva u struci

Potrebno je da kandidati dostave slijedeću dokumentaciju: 

Za radno mjesto pod brojem 1. :
- Svojeručno potpisanu prijavu na javni oglas sa naznakom pozicije za koju aplicira 
- Kraća biografija
- Diploma o završenom obrazovanju –  Tehnička škola – zvanje vodoinstalater
- Potvrda o radnom iskustvu u struci
- Uvjerenje o državljanstvu
- CIPS prijava

Za radno mjesto pod brojem 2. : 
- Svojeručno potpisanu prijavu na javni oglas sa naznakom pozicije za koju aplicira 
- Kraća biografija
- Diploma o završenom obrazovanju – KV (III stepen) Mašinska stručna škola ili Elektro stručna škola
- Potvrda o radnom iskustvu u struci
- Uvjerenje o državljanstvu
- CIPS prijava

Za radno mjesto pod brojem 3. : 
- Svojeručno potpisanu prijavu na javni oglas sa naznakom pozicije za koju aplicira 
- Kraća biografija 
- Diploma o završenom obrazovanju – KV (III stepen) Građevinska stručna škola, bravar metalnih kontsrukcija 
- Potvrda o radnom iskustvu u struci
- Uvjerenje o državljanstvu
- CIPS prijava

Za radno mjesto pod brojem 4. : 
- Svojeručno potpisanu prijavu na javni oglas sa naznakom pozicije za koju aplicira 
- Kraća biografija 
- Diploma o završenom obrazovanju – SSS (IV stepen) Elektrotehnička ili Mašinska tehnička škola
- Potvrda o radnom iskustvu u struci
- Uvjerenje o državljanstvu
- CIPS prijava

Za radno mjesto pod brojem 5. : 
- Svojeručno potpisanu prijavu na javni oglas sa naznakom pozicije za koju aplicira 
- Kraća biografija
- Diploma o završenom obrazovanju – KV (III stepen) Mašinska stručna škola 
- Uvjerenje o položenom stručnom ispitu zanimanja mašinski energetičar –termoenergetičar, kategorije složenosti rukovalac kotlovskog postrojenja za samostalno obavljanje poslova rukovanja i opsluživanja toplovodnih, vrelovodnih i parnih niskotlačnih i srednjetlačnih kotlovskih postrojenja na sve vrste pogonskih goriva izdato od strane subjekta koji je dobio saglasnost od države  Bosne i Hercegovine / Federacije Bosne i Hercegovine / Federalnog ministarstva energetike, industrije i rudarstva – Termoenergetske inspekcije za održavanje edukacije za navedeno zanimanje i provođenje stručnog ispita.
- Potvrda o radnom iskustvu u struci
- Uvjerenje o državljanstvu
- CIPS prijava

Za radno mjesto pod brojem 6. : 
- Svojeručno potpisanu prijavu na javni oglas sa naznakom pozicije za koju aplicira 
- Kraća biografija 
- Diploma o završenom obrazovanju – VSS, Pravni fakultet, VII stepen stručne spreme ili visoko obrazovanje sa 240 ECTS bodova – I ciklus Bolonjskog sistema studiranja
- Potvrda o radnom iskustvu u struci
- Uvjerenje o državljanstvu
- CIPS prijava

Dodatna dokumentacija:

- Rješenje/uvjerenje nadležnog organa o priznavanju svojstva demobiliziranog branioca, člana porodice demobiliziranog branioca, svojstva djeteta šehida-poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.
- Uvjerenje o statusu nezaposlenog lica izdato od nadležnog organa za vođenje evidencije o nezaposlenim licima, ne starije od 15 dana od dana izdavanja
U slučaju da, u toku postupka izbora kandidata za prijem u radni odnos, neki od kandidata ostvare jednak broj bodova, prednost pri zapošljavanju pod jednakim uvjetima u skladu sa Zakonom o pravima branilaca i članova njihovih porodica („Sl. novine FBiH“, br. 33/2004, 56/2005, 44/2005, 70/2007, 9/2010, 95/2013, 90/2017 i 29/2022) imat će kandidat koji ima svojstvo demobiliziranog branioca, člana porodice demobiliziranog branioca, djeteta šehida – poginulog branioca, umrlog ratnog vojnog invalida, ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidat ostvaruje, samo ukoliko pored opštih i posebnih uslova javnog oglasa, ispunjava i sljedeće:
– da je nezaposleno lice i
– da je demobilizirani branilac ili član njegove porodice, ili da je dijete šehida – poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.

Prijave na Oglas dostaviti na adresu:            	            
Klinički centar
Univerziteta u Sarajevu
Bolnička br.25
Stručna nemedicinska disciplina (protokol)


Obavezno naglasiti na koverti puni naziv pozicije na koju se aplicira. Rok za podnošenje prijava na javni oglas je 8 dana računajući od dana njegove posljednje objave.

Napomena: Dokumentacija kojom se dokazuje ispunjavanje uslova Oglasa može biti orginal ili ovjerena kopija. Ovjerena kopija dokumenta nema ograničen rok važenja, pod uslovom da ni dokument čija je kopija ovjerena nema naznačen (preciziran) rok trajanja (licenca za samostalan rad). Dokazi koji se dostavljaju o mjestu prebivališta (CIPS prijava) i državljanstvu (uvjerenje o državljanstvu) ne mogu biti stariji od 6 mjeseci računajući od dana izdavanja istog od strane nadležnog organa. KCUS nije u obavezi vraćanja dokumentacije koja se prilaže uz prijavu. 

Samo izabrani kandidati će biti u obavezi u određenom roku dostaviti ljekarsko uvjerenje kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta na koje se primaju.
Nepotpune i neblagovremene prijave neće se razmatrati. 
	
                                                                                                      		       GENERALNI DIREKTOR
					                         
                                                                                                   		                Prim.doc.dr.sc.med. Alen Pilav 

